KCE ราคาทองแดงพุ่ง-เงินบาทแข็งกดดันธุรกิจโบรกแนะถือเป้า 90 บ.
KCE ราคาทองแดงพุ่ง-เงินบาทแข็งค่ากดดันธุรกิจโบรกแนะถือเป้า 90 บ.

31 ก.ค. 2560

บล.บัวหลวง  ระบุในบทวิเคราะห์วันนี้ (31 ก.ค.) ว่า บริษัท เคซีอี อีเลคโทรนิคส์ จำกัด (มหาชน) หรือ KCE มีการปรับลดคำแนะนำลงจาก ซื้อ เป็น ถือ จากปัจจัยภายนอกที่เข้ามากระทบทั้งราคาของทองแดงที่มีการปรับตัวเพิ่มขึ้นมา รวมถึงค่าเงินบาทที่มีการแข็งค่าขึ้นเมื่อเทียบกับค่าเงินดอลล่าห์สหรัฐ
มองว่าปัจจัยข้างต้นจะยังคงกดดันผลประกอบการของบริษัทในช่วง 1-2 ไตรมาสข้างหน้านี้ มีการปรับกำไรลง 18% สำหรับปี 2017 และปรับลด PER ลงมาที่ 17.5 เท่า รวมถึงปรับราคาเป้าหมายลงมาที่ 90 บาท
อย่างไรก็ตามยังเชื่อว่าปัจจัยภายในของบริษัทยังเป็นปัจจัยหนุนในระยะยาว ทั้งในด้านของอุปสงค์สินค้า PCB ในรถยนตร์ที่เติบโตอย่างแข็งแกร่ง, การขยายกำลังการผลิต และประสิทธิภาพการผลิตที่เพิ่มขึ้นของโรงงานใหม่